text: 
  MEDARB = AGG KILDE = RTZ UDSENDES KL = 1600 OPLÆSER = = ER
  
  
  De to dømte topchefer i 6. juli Banken, bestyrelsesformand Niels Johan
   Leer og direktør John Olsdorf, ankede på stedet dommen fra 
  Københavns byret med krav om frifindelse. Også anklagemyndigheden har 
  reserveret en ankemylighed.
  
  
  Bestyrelsesformanden fik halvandet års fængsel og en bøde på en 
  million kroner for mandagsvig, skattesvig af særlig grov karakter og 
  overtrædelse af aktieselskabsloven og bank- og sparekasseloven. Bankens 
  direktør John Olsdorff fik 6 måneders fængsel og en bøde 90.000 
  kroner.
  
  
  Begge er tiltalt for at have påført banken et tab på omkring 60 
  millioner kroner ved uforsvarlig og ulovlig långivning. De har desuden 
  unddraget skattevæsenet 3,5 millioner kroner.
  
  
  To menige bestyrelsesmedlemmer blev frifundet. Byretsdommer Nils Erik 
  Jensen lagde dog ikke skjul på, at bestyrelsesmedlemmerne ikke kunne 
  gå hjem med god samvittighed.
  
  
   -  Frifindelsen er på ingen måde en blåstempling af, at de har 
  varetaget deres bestyrelsesarbejde på forbilledlig vis  -  det er langt
   fra tilfældet, indskød dommeren under sine bemærkninger til dommen.
  
  
  
  